Kenneth Michael Howell

**Kenneth Michael Howell** (født 20. februar 1958 i Brisbane i Australia) er en australsk geistlig og katolsk biskop av Toowoomba.
## Liv og virke
### Bakgrunn
Kenneth Michael Howell gikk på *St. James College* i Fortitude Valley. Deretter arbeidet han i en årrekke for *Chief Engineer of Queensland Rail*. Fra 1977 studerte han filosofi og katolsk teologi ved seminaret i Banyo. Han ble ordinert til diakon av erkebiskopen av Brisbane, Francis Roberts Rush, og ordinert til prest for erkebispedømmet i Brisbane den 24. juni 1983.

Howell var først kapellan i Tewantin og Burleigh Heads og ved *St. Stephen's Cathedral* i Brisbane. I 1994 ble han sendt til Roma for videre studier, hvor fikk lisensiat i liturgiske studier ved Det pavelige atheneum Sant'Anselmo i 1997. 

Etter hjemkomsten ble Howell personlig sekretær for erkebiskopen av Brisbane, John Alexius Bathersby. Deretter var han stedfortredende administrator for *St. Stephen's Cathedral* og ble sogneprest i en menighet i Brisbane (2002-2003) og viserektor ved *Holy Spirit Seminary* (2002-2005). Fra 2005 til 2013 var han menighetsadministrator for katedralen. I tillegg fungerte han som dekan for *Brisbane Center Deanery* fra 2006 til 2013 og menighetsadministrator for *Saint Mary Parish* i Sør-Brisbane fra 2009 til 2012. Fra 2013 var Howell sokneprest i Burleigh Heads. Han ledet også bispedømmets liturgikommisjon og et hus for pensjonerte prester i erkebispedømmet Brisbane. Han var også medlem av Nasjonalt råd for liturgisk musikk. 
### Hjelpebiskop i Brisbane
Pave Frans utnevnte ham til titulærbiskop av *Thamugadi* og hjelpebiskop i Brisbane den 28. mars 2017. Erkebiskopen av Brisbane, Mark Coleridge, bispeviet ham den 14. juni samme år i *St. Stephen's Cathedral* i Brisbane; medkonsekratorer var biskopen av Rockhampton, Michael Fabian McCarthy, og emeritert hjelpebiskop i Brisbane, Brian Finnigan. Som hjelpebiskop var han også generalvikar for erkebispedømmet Brisbane fra 2021.
### Biskop av Toowoomba
Den 24. mai 2023 utnevnte pave Frans ham til biskop av Toowoomba. Innsettelsen fant sted den 11. juli samme år.

Howell ble også medlem av liturgikommisjonen i Australian Bishops' Conference.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1876-1958) *1921
* Kardinal James Robert Knox (1914-1983) *1953
* Kardinal George Pell (1941-2023) *1987
* Erkebiskop Denis Hart (1941- ) *1997
* Erkebiskop Mark Benedict Coleridge (1948- ) *2002
* Biskop *Kenneth Michael Howell* (1958- ) *2017

## Referanser